الحمد لله والصلاة والسلام على رسول الله وبعد اه في ازهاننا دايما في ارتباط بين رمضان وبين الكسل. اول ما ييجي رمضان تحس ان الناس نزل عليها كسل غريب. رغبة في ترك العمل وقلة
شغل والنوم الكتير كأن رمضان ده مصمم عشان نبقى نايمين وكسلانين وما ينفعش ان انا اشتغل اصلا في رمضان وده اعتقاد سائد عند كتير من الناس انا مش هكلمك عن نفسي لكن هكلمك عن هدي النبي عليه الصلاة والسلام ونشوف النبي كان بيعمل ايه في رمضان او عمل كم انجاز هائل في رمضان
اول انجاز سنة اتنين هجريا. لما النبي عليه الصلاة والسلام خرج لغزوة بدر. غزوة بدر كانت في رمضان انتصار بدر كان اربعتاشر رمضان. وده من اعظم معارك الاسلام زي ما انتم عارفين
سنة ستة هجريا. النبي عليه الصلاة والسلام كلف فرقة من الخزرج ان هم يقتلوا سلام ابن ابي الحقيق. وده يهودي كان يؤزي النبي عليه الصلاة والسلام جدا وكان الاوس قبليها قاتلين كعب ابن الاشرف فالخزرج استأزنه النبي عليه الصلاة والسلام ان هم اللي يقتله سلامة ابن ابي الحقير. وكانت مهمة
صعبة جدا لان سلام كان عنده حصن كبير. وكان من الصعب جدا ومن المستحيل ان حد يوصل له. والصحابة عملوا خطة رائعة. ووصلوا له وقتلوه ده في رمضان. سنة تمانية هجريا في عشرة رمضان خرج النبي عليه الصلاة والسلام من المدينة يريد فتح مكة. عشرين رمضان فتح مكة
خمسة وعشرين رمضان هدم العزة الصنم المعروف. وده كان يوم خمسة وعشرين رمضان. سنة تسعة هجريا في رمضان النبي صلى الله عليه وسلم كان يستقبل للوفود كوفد سقيف كان يستقبل الرسل الملوك كرسل ملوك حمير وكان يراسل الملوك ويدعوهم الى الاسلام وكل ده كان في رمضان
بازن رمضان لم يكن في عهد النبوة شهر كسل ولا شهر نوم انما كان شهر جدية وعمل. يبقى انا عايز نلغي من ازهاننا الفكرة السلبية ديت. المفترض رمضان اقل شهر تنام فيه. المفترض رمضان اكتر شهر تتعبد فيه. مفترض رمضان ما تقصرش في شغلك حرام. احنا مش بنعمل طاعة ونعمل قصاد
محرم. مش عشان انت تطيع ربنا تهمل في عملك. او تزوغ او تكسل او تقصر. خليك جاد في رمضان. رمضان شهر نشاط ليس شهر كسل ربنا يتقبل منا ومنكم. السلام عليكم ورحمة الله